
מספר בקשה: 3056-21-0135



לכבוד
[bookmark: _GoBack]
אדוני הנכבד,
הנדון: החלטה בבקשת חופש מידע בנושא מודל הרעש בתת"ל 74 שמספרה 3056-21-0135 
בקשתך מיום 09.12.21 לקבלת מידע אודות מודל הרעש בתת"ל 74 התקבלה אצלנו, נבחנה ולהלן התייחסותנו:
1. [bookmark: _Hlk92878365]בנוגע לבקשתך לקבל העתק ממסמך סיכום דיון מיום 26.12.16, נבקש להבהיר כי לאחר חיפוש במשרדנו, לא איתרנו סיכום ישיבה מתאריך זה. נא ראה בכך מענה בהתאם לסעיף 8(3) לחוק  חופש המידע התשנ"ח – 1998 (להלן: "החוק").

2. בנוגע לבקשתך לקבל מסמך הנחיות עבודה שהועברו לדוקטור מוגילבסקי נענה כי אקוסטיקאים אינם נדרשים בהנחיות לגבי אופן הרצת מודלים – הצוות הנחה את האקוסטיקאי להתייחס לשדה כשדה גנרי כיוון שבאותו שלב טרם נערך תכנון מפורט לשדה. הרצת המודל נעשתה בתוכנה המקובלת ובהתאם לפרקטיקה הנהוגה עבור מודל רעש לשדות תעופה. הנחות המודל, הנתונים שהוכנסו אליו ותוצאות המודל מפורטים בדו"ח הרחבה שלב ד' אליו אתה מתייחס במכתבך.
בנוגע לבקשתך לקבל העתק עבודה מלאה של המודל הגנרי שהוכן ע"י מיכאל מוגילבסקי נשיב כי קבצי המודל לא הוגשו לצוות הות"ל.  לכן, מידע זה אינו מצוי ברשותנו. נא ראה בכך מענה בהתאם לסעיף 8(3) לחוק.
לנושא זה באפשרותך לפנות אל הממונה על חופש המידע ברשות שדות התעופה עו"ד ענת סתיו.
לנוחיותך רצ"ב פרטי יצירת קשר עימה: 
טלפון: 03-9750061  דוא"ל: FreedomInfo@iaa.gov.il.

3. בנוגע לשאלותיך ביחס לעקומות הרעש במודל יובהר כי נושאים מקצועיים אלו הינם בתחום הטיפול של רשות שדות התעופה, יזם התכנית הנדונה ומשכך מוצע כי תפנה אליהם.
יוער כי על פניו נראה כי בקשתך בנושא זה אינה עונה על הגדרת "מידע" בחוק.




4.1         בנוגע לבקשתך לקבל את מסמך ההנחיות העדכני למודל הרעש ואת מסמך עבודת מודל     
        הרעש, ראה מענה לנושא בסעיף 2 - אקוסטיקאים אינם נדרשים בהנחיות לגבי אופן  
        הרצת מודלים.
        משכך, המידע אינו מצוי ברשותנו. נא ראה בכך מענה בהתאם לסעיף 8(3) לחוק. 

4.2        בנוגע לבקשתך לקבל מסמך עבודת מודל הרעש שבוצע לחלופת חדרה נענה כי הנחות   
             המודל,  הנתונים שהוכנסו אליו ותוצאות המודל מפורטים בתסקיר ההשפעה על הסביבה              
             שנערך  לתכנית ומפורסם עם כלל מסמכי התכנית של תת"ל 74 כמו גם פרוטוקולים 
ותמלילי  הדיונים באתר תכנון הזמין בכתובת: 
https://mavat.iplan.gov.il/SV4/1/99005103346/310.

4.3+ 4.4 לבקשתך לדעת לאילו חלופות אחרות בוצע מסמך ניתוח רעש ע"ב הנחיות אלו, נציין כי         
               כמקובל וכנהוג בוצע ניתוח זה בהתייחס לחלופת חדרה בלבד, שכן עם בחירתה של חלופת   
               חדרה הדיון שנערך בוועדה בהתאם לסעיפים 77-78 לחוק, כולל דיון מקיף בדבר בחינת   
               החלופות שנבדקו ולאחריו מכין היזם תכנית בהתאם לחלופה הנבחרת. משכך, אין בידינו  
               ניתוחי מודל רעש שבוצעו לחלופות השונות לאחר מימוש מודל גנרי. נא ראה בכך מענה 
               בהתאם לסעיף 8(3) לחוק.


על החלטה זו הינך רשאי להגיש עתירה בתוך 45 יום לבית המשפט לעניינים מנהליים.

בכבוד רב,

רמה קדמי-חיים 
הממונה על העמדת מידע לציבור
מינהל התכנון



העתק:
הגב' ליאור מסינג, לשכת מנכ"לית – מינהל התכנון
עו"ד אורי אורלב, הלשכה המשפטית – מינהל התכנון
הגב' ליאת דופור-דרור, סגנית מתכננת הות"ל – מינהל התכנון

